ABONY VÁROS KÖZÖSSÉGI KÖLTSÉGVETÉSE
Összefoglaló szempontrendszer – elfogadott szabályok
	SZEMPONT
	ELFOGADOTT SZABÁLY

	Ki nyújthat be ötletet?
	18. életévét betöltött, Abonyhoz igazolható módon kötődő természetes személy.

	Mi számít abonyi kötődésnek?
	Abonyi lakóhely, tartózkodási hely, Abonyban folytatott tanulmányok vagy munkavégzés.

	Kötelező az abonyi lakcím az ötletbeadáshoz?
	Nem, más igazolható abonyi kötődés is elegendő.

	Ki szavazhat?
	18. életévét betöltött, abonyi lakóhellyel vagy tartózkodási hellyel rendelkező természetes személy.

	Hány projektre lehet szavazni?
	Legfeljebb három különböző projektre, projektenként egy szavazattal.

	Civil szervezet benyújthat ötletet?
	Igen, természetes személy kapcsolattartó megjelölésével.

	Civil szervezet szavazhat?
	Önállóan nem, de a szavazásra jogosult tagjai igen.

	Több ötlet benyújtható?
	Igen, egy személy több ötletet is benyújthat.

	Közösen is benyújtható ötlet?
	Igen, egy kapcsolattartó megjelölésével.

	Milyen adatokat kell megadni?
	Az ötlet címe, rövid leírása, javasolt helyszíne, célja, várható közösségi haszna és a kapcsolattartási adatok.

	Szükséges tételes költségvetés?
	Nem, becsült költség megadható.

	Szükséges műszaki terv?
	Nem, fotó, rajz vagy térkép csatolható.

	Hol valósulhat meg a projekt?
	Abonyban, közösségi célt szolgálva.

	Milyen feltételeknek kell megfelelnie?
	Jogszerűnek, műszakilag és pénzügyileg megvalósíthatónak, fenntarthatónak és közösségileg hasznosnak kell lennie.

	Kérhető támogatás saját működésre?
	Nem, általános működési költségekre nem használható.

	Kaphat pénzt közvetlenül az ötletgazda?
	A nyertes projekt nem jelent közvetlen pénzbeli támogatást.

	Ki valósítja meg a nyertes projektet?
	Főszabály szerint az önkormányzat, a Polgármesteri Hivatal, önkormányzati intézmény vagy kijelölt szervezet.

	Ki dönt a nyertes projektekről?
	A lakosság szavaz; a projektek a szavazatszám és a rendelkezésre álló költségkeret alapján válnak nyertessé.

	Mennyi a rendelkezésre álló keret?
	Az első ciklusra összesen 5 000 000 Ft.


Forrás: Abony Város Közösségi Költségvetésének elfogadott Szabálykönyve és az első ciklusra vonatkozó döntés.




